cyanic-selkie/wikianc huggingface dataset:
Bell i Viksdalen
Bell er navnet på gårdsnummer 24 i Gaular kommune. Gården ligger i dalføret Eldalsdalen på nord- og østsiden av Føllingsvatnet. Hovedbrukene, (Bnr. 1 og 2), ligger i brattlendt terreng, da særlig bruk 1. På tross av noe vanskelig terreng blir det fortsatt drevet jordbruk her. Bell har støler (Langestølen) på Gaularfjellet, på stølen til bruk 1 er det sommerdrift med produksjon av geitemelk.
La La Land
La La Land fikk god kritikk, blant annet for Chazelles manus og regi, Gosling og Stones rolleskildringer, Justin Hurwitz' lydspor og filmens musikalinnslag. Filmen ble nominert til 14 Oscar-priser under den 89. Oscar-utdelingen og tangerte dermed nominasjonsrekorden til Titanic (1997) og Alt om Eva (1950). Den vant seks priser for beste regi (Chazelle), beste kvinnelige hovedrolle (Stone), beste originalmusikk (Hurwitz), beste sang («City of Stars»), beste kinematografi og beste scenografi. Filmen fikk en totalomsetning på 446 millioner dollar.
Bell i Viksdalen
Ved Bellsfossen, som ligger i utløpet av Føllingsvatnet, ble det satt opp bygdemølle i 1925. Senere (1938) ble det bygd vannkraftverk og trevarefabrikk ved fossen.
La La Land
Bakgrunn
Regissør Damien Chazelle ønsket å hylle de klassiske filmmusikalene han vokste opp med. Han skrev manuset til La La Land i 2010. Formålet med filmen var «å ta den gamle musikalen og plassere den i virkeligheten, hvor ting ikke alltid løser seg». Chazelle ville hylle de kreative menneskene som flytter til Los Angeles for å oppfylle drømmene sine. Han fikk ideen da han studerte ved Harvard University med klassekameraten Justin Hurwitz. De spilte videre på konseptet i Chazelles debutfilm Guy and Madeline on a Park Bench, om en jazzmusiker i Boston. Han ble inspirert av filmer fra 1920-årene som hyllet storbyer, som for eksempel Manhatta (1921) og Man With a Movie Camera (1929). Chazelle og Hurwitz flyttet til Los Angeles i 2010 og fortsatte arbeidet med filmplanene. Handlingen ble flyttet fra Boston til Los Angeles, og Chazelle forsøkte å framheve byens særpreg: trafikken, byveksten og himmelen.
Bell i Viksdalen
Foruten brukene Øvre og Nedre Bell hører Kleivane inn under Bellsgården. Brukene her ble delt fra hovedbrukene på 1950 og 1970-tallet.
La La Land
Bakgrunn
Chazelle slet med å finne et filmstudio som ønsket å produsere La La Land. Dette skyldtes i hovedsak at det var en nyskrevet jazzmusikal uten kjente låter. Han og Hurwitz var i tillegg ukjente på den tiden, og det kan ha gjort studioprodusenter skeptiske til filmens potensial. Chazelle ble etter hvert introdusert til filmprodusentene Fred Berger og Jordan Horowitz, og manuset ble sendt inn til filmselskapet Focus Features. De krevde at Chazelle gjorde omfattende endringer på manuset. Chazelle skrinla prosjektet og regisserte Whiplash i stedet. Da Whiplash fikk god kritikk og ble nominert til flere Oscar-priser, ble interessen rundt La La Land større. Fem år etter at manuset ble skrevet, takket Summit Entertainment og Black Label Media ja til å finansiere og distribuere filmprosjektet. Budsjettet lå på 30 millioner dollar.
Ekibastus kullkraftverk
Ekibastus kullkraftverk, også kjent under navnet GRES-1, er et kullkraftverk i byen Ekibastus i Kasakhstan. Det har en installert produksjonskapasitet på 4000 MW, fordelt på 8 like store blokker. Operatør fram til 2008 var det amerikanske energiselskapet AES.
La La Land
Handling
Filmens åpningsscene viser bilister i en trafikkork på en motorvei i Los Angeles som bryter ut i dans og sang om drømmen om å lykkes i Hollywood («Another Day of Sun»).
Ekibastus kullkraftverk
Dette er et av Asias største kraftverk målt etter effekt. Anlegget ble påbegynt omkring 1980 og stod ferdig i 1991. Brenselkilden er kull.
La La Land
Handling
Mia Dolan (Emma Stone) øver til en audition i bilen sin mens hun får blikkontakt med en sint sjåfør, Sebastian Wilder (Ryan Gosling), en jazzpianist. Auditionen går dårlig, til tross for innsatsen hun legger inn. Mias romvenninner tar henne med på en stor fest i Hollywood Hills for å oppmuntre henne («Someone in the Crowd»). Etter festen oppdager hun at bilen hennes ble tauet vekk og at hun må gå hjem igjen. Sebastian har samtidig fått en spillejobb på en restaurant og begynner å improvisere med ny jazzmusikk, til tross for eierens (J. K. Simmons) klare beskjed om at han må holde seg til spillelisten. Mia overhører Sebastians improviserte jazzlåt og går inn i restauranten («Mia and Sebastian's Theme»). Sebastian får sparken for ikke å ha fulgt spillelisten og gir Mia en kald skulder når hun prøver å gi ham et kompliment.
Flere måneder senere møtes de igjen på en fest hvor Sebastian spiller keyboard som medlem av et coverband. Mia gjør narr av ham ved å foreslå at bandet kan spille «I Ran». Etter spillejobben følger de hverandre til parkeringsplassen hvor de synger om deres manglende kjemi («A Lovely Night»). Mia viser Sebastian et filmsett og forteller ham om sin lidenskap for skuespill. Til gjengjeld viser Sebastian Mia en jazzklubb og forteller henne om sin lidenskap for jazz og ønsket om å starte sin egen jazzklubb. Sebastian begynner å få følelser for Mia («City of Stars») og inviterer henne til en filmvisning av Rotløs ungdom. Hun har allerede sagt ja til å bli med kjæresten (Finn Wittrock) på en date, men drar fra ham for å være med Sebastian. De tilbringer en romantisk kveld sammen på Griffith-observatoriet («Planetarium»).
Sebastian må delta på en fotoshoot for bandet og rekker ikke å komme på premièrekvelden til Mias enmannsshow. Enmannsshowet blir en fiasko. Få personer dukker opp, og Mia overhører nedsettende kommentarer etter forestillingen. Hun føler seg motløs og bestemmer seg for å flytte hjem til Boulder City i Nevada. En dag får Sebastian en telefon fra en castingansvarlig som så Mias enmannsshow og som ønsker å invitere henne til en filmaudition. Sebastian drar til Boulder City og overbeviser Mia om å gå på auditionen. På auditionen blir Mia spurt om å fortelle en historie. Hun begynner å synge en låt om sin tante som inspirerte henne til å bli en skuespiller («Audition (The Fools Who Dream)»). Mia og Sebastian uttrykker sin kjærlighet for hverandre, men er usikre på hva fremtiden vil bringe.
Filmens siste scener foregår fem år senere. Mia har blitt en stor filmstjerne og er gift med en annen mann (Tom Everett Scott). De har også en datter sammen. En natt bestemmer paret seg for å besøke en jazzbar. Det viser seg at dette er Sebastians jazzklubb som han endelig har fått startet opp. Sebastian ser Mia i publikum og blir synlig opprørt. Han spiller melodien de møttes til, og de ser for seg et alternativt univers hvor de hadde endt opp sammen («Epilogue»). Filmen slutter med at Mia og Sebastian ser på hverandre en siste gang før Mia drar hjem med mannen sin.
Innspilling
Miles Teller og Emma Watson skulle egentlig spille hovedrollene som Sebastian og Mia. Watson forlot prosjektet fordi hun skulle spille i Skjønnheten og udyret (2017), mens Teller forlot prosjektet etter lange kontraktsforhandlinger. Chazelle bestemte seg for å gjøre figurene eldre og ga dem en felles konflikt: de sliter begge med å oppfylle drømmene sine. Han valgte Emma Stone til rollen som Mia etter å ha sett henne opptre i musikalen Cabaret på Broadway. Både Stone og Ryan Gosling ble valgt umiddelbart etter at Summit hadde kjøpt filmrettighetene. De lærte å synge og danse før innspillingen av filmen. Resten av ensemblet ble offentliggjort sommeren 2015. Dansescenene i filmen ble koreografert av Mandy Moore.
Chazelle ville at filmens musikalinnslag skulle bli spilt inn med skuespillerne i helfigur og i enkeltopptak, som i filmene til Fred Astaire og Ginger Rogers. Han ville også at filmen skulle etterligne CinemaScope-stilen til gamle filmmusikaler fra 1950-årene, som for eksempel Alltid vakkert vær (1955). Filmfotograf Linus Sandgren spilte inn La La Land på celluloidfilm med Panavision-utstyr i bredformat. Innspillingen ble satt i gang i Los Angeles 10. august 2015, og over 60 innspillingssteder i og i nærheten av Los Angeles ble tatt i bruk for filmen. Det tok 40 dager å filme alle scenene.
Deler av trafikkmaskinen Judge Harry Pregerson Interchange i Los Angeles ble stengt av for å spille inn åpningsscenen, hvor ensemblet fremfører «Another Day of Sun». Scenen skulle gi et inntrykk av byens størrelse. Filmen skulle også gjenskape gamle Hollywood ved å bruke gamle bygninger og monumenter som innspillingssteder, blant annet Angels Flight, en jernbane i Bunker Hill. Rekvisitør David Wasco ble i tillegg bedt om å lage falske filmplakater i gammel Hollywood-stil. Klippearbeidet med Tom Cross tok nesten et helt år fordi Chazelle ønsket å få frem den riktige tonen.
Musikk
Lydsporet til La La Land ble komponert og orkestrert av Justin Hurwitz, Chazelles klassekamerat fra Harvard University, som også komponerte lydsporet for hans to forrige filmer (Guy and Madeline on a Park Bench og Whiplash). Sangtekstene ble skrevet av Benj Pasek og Justin Paul, med unntak av «Start a Fire», som ble skrevet av John Legend, Hurwitz, Marius De Vries og Angelique Cinelu.
Åpningslåten «Another Day of Sun» er et ensemblenummer som skulle etablere La La Land som en filmmusikal. Scenen foregår i en bilkø og er klippet for å minne om en enkelttagning. Sangen ble komponert i både dur- og mollakkorder for å gi den et bittersøtt preg. «Someone in the Crowd» begynner på Mias soverom og forflytter seg til en fest i nærheten. I likhet med «Another Day of Sun» er den i utgangspunktet et ensemblenummer med mye koreografi. Tempoet skifter halvveis i sangen, da Mia i sitt solovers bekymrer seg for fremtiden sin. Hurwitz ønsket seg en låt som gikk fra å være et optimistisk og fartsfylt dansenummer, til å bli en emosjonell og rolig pianomelodi. Danseinnslaget «A Lovely Night» skulle minne om det tradisjonelle Fred Astaire/Ginger Rogers-nummeret med steppdans og rom for kreativ koreografi. I løpet av dette nummeret blir Mia og Sebastian forelsket i hverandre, og den maniske rytmen i melodien skulle reflektere dette.
Sangen «City of Stars» blir fremført to ganger; først av Sebastian på en pir, og senere av Sebastian og Mia foran pianoet. Låten skulle fremstå både håpefull og melankolsk, og den beveger seg frem og tilbake mellom kadens i durakkord og kadens i mollakkord. «Start a Fire» er den eneste sangen i filmen som ble skrevet som en poplåt. Låten blir fremført av Keiths band og er et vendepunkt i filmens andre akt. Mias auditionlåt «Audition (The Fools Who Dream)» er en ren pianoballade uten noen form for koreografi. Tekstmessig handler sangen om en gammel tante som fryktløst fulgte drømmene sine. Den instrumentale melodien «Epilogue» knytter sammen de ulike ledemotivene i filmen for å fortelle en alternativ historie hvor Mia og Sebastian ender opp sammen.
Musikkalbumet La La Land: Original Motion Picture Soundtrack ble utgitt 9. desember 2016 av Interscope Records med filmens musikalinnslag og utvalg av Hurwitzs instrumentale lydspor. Platen ble en salgssuksess som gikk til andreplass på den amerikanske albumlista (Billboard 200) og til tiendeplass på den norske (VG-lista). Det ble også utgitt to andre musikkalbum i forbindelse med filmens utgivelse: La La Land: Original Motion Picture Score, som inneholdt Hurwitzs instrumentale lydspor i sin helhet, og La La Land: The Complete Musical Experience, som inneholdt alt av musikkmateriale.
Utgivelse
La La Land var åpningsfilmen på den 73. filmfestivalen i Venezia, og den hadde verdenspremiere der 31. august 2016. Filmen ble også vist på en rekke andre filmfestivaler, blant annet Tromsø Internasjonale Filmfestival. Den hadde premiere på utvalgte kinoer i USA 9. desember 2016 og ordinær kinopremiere 25. desember. Den norske kinopremieren var 24. februar 2017. Filmen fikk aldersgrensen PG-13 i USA, som vil si at noe innhold kan være uegnet for barn under 13. Den fikk 12 års-aldersgrense i Storbritannia av British Board of Film Classification. I Norge fikk filmen aldersgrensen A, som vil si at den er tillat for alle. Filmen ble markedsført med taglinen «Here's to the fools who dream» (tekstutdrag fra låten «Audition (The Fools Who Dream)»).
Anmeldelser
May Synnøve Rogne fra Aftenposten ga filmen terningkast 6 og skrev: «Åpningssekvensen setter tonen i La La Land, men heldigvis makter regissør Damien Chazelle å fornye en av filmens mest klisjéfylte sjangre. [...] La La Land er ikke bare en hyllest, men også en vemodig, sart og romantisk pastisj over Hollywoods storhetstid. Det er en kjærlighetserklæring til en sjanger og en stilart. Heldigvis kjøres ikke kjærligheten gjennom den postmodernistiske kvernen som ser alt med ironisk distanserte briller. Filmet i Cinemascope etterligner den stilen, men gjør den til sin egen og tilfører dermed så mye mer. Filmen greier å gi et forfriskende blikk på en kjærlighetshistorie vi har sett mange ganger. Det er mye takket være Gosling og Stone som uttrykksfullt spiller Sebastian og Mia med ung naivitet, håpefulle drømmerier og bittersøt melankoli. Chazelles La La Land er kanskje ikke spesielt dyp, men den er et solid stykke sofistikert og magisk retroglamour.»
Birger Vestmo fra Filmpolitiet var også fornøyd og kalte filmen «en berusende musikal som unnviker sjangerens potensielle fallgruver og forteller en sjarmerende historie med et stort hjerte for sine figurer. [...] Gosling og Stone er et flott filmpar, der spesielt sistnevnte imponerer med sin veksling mellom søtt og sårt spill.» Vestmo mente at «flere av låtene kunne med fordel ha vært fremført med enda større innlevelse og emosjonelt spenn» og skrev at historien ikke er «den mest oppsiktsvekkende». Inger Merete Hobbelstad fra Dagbladet var ikke helt fornøyd med de store musikknumrene og mente at Chazelle ikke utnytter virkemidlene helt ut.
Utmerkelser
La La Land ble nominert til 14 Oscar-priser under den 89. Oscar-utdelingen og tangerte dermed nominasjonsrekorden til Alt om Eva (1950) og Titanic (1997). Filmen vant seks priser for beste regi (Damien Chazelle), beste kvinnelige hovedrolle (Emma Stone), beste foto (Linus Sandgren), beste originalmusikk (Justin Hurwitz), beste sang (Hurwitz, Benj Pasek og Justin Paul for «City of Stars») og beste scenografi (David Wasco og Sandy Reynolds-Wasco). La La Land ble i tillegg nominert til beste film, beste mannlige hovedrolle (Ryan Gosling), beste originalmanus (Chazelle), beste klipping (Tom Cross), beste kostymedesign (Mary Zophres), beste sang (Hurwitz, Pasek og Paul for «Audition (The Fools Who Dream)»), beste lydklipp (Ai-Ling Lee og Mildred Iatrou Morgan) og beste lydmiks (Andy Nelson, Lee og Steve A. Morrow). Filmen vant sju Golden Globe-priser, blant annet for beste musikal eller komedie og beste regi (Chazelle), og ble den enkeltfilmen i historien med flest Golden Globe-priser. La La Land ble nominert til elleve priser under den 70. BAFTA-utdelingen og vant fem, blant annet for beste film, beste regi (Chazelle) og beste kvinnelige hovedrolle (Stone).
Gimmestad kirke
Gimmestad kirke (Gimmestad kyrkje) er en langkirke fra 1910 i Gloppen kommune i Vestland fylke. Den er en del av Den norske kirke og hører til Nordfjord prosti i Bjørgvin bispedømme. Byggverket ble tegnet av arkitekt Niels Stockfleth Darre Eckhoff. Den er bygget i tømmer av byggmester Anders Karlsen fra Nordfjordeid og har 315 plasser. Kirken har ikke altertavle, men er utsmykket med en kopi av Bertel Thorvaldsens Kristus-figur fra domkirken i København. Kopien er laget i 1912. Prekestol, døpefont og annet interiør er fra samme tidsepoke, 1910-tallet.
The TV Set
The TV Set er en amerikansk filmkomedie fra 2006, regissert av Jake Kasdan. David Duchovny, Sigourney Weaver, Ioan Gruffudd og Judy Greer innehar hovedrollene. Filmen handler om Duchovnys figur Mike, som forsøker å slå gjennom med en komedieserie han selv har skrevet.
Med dej i mina armar
«Med dej i mina armar» er en svensk foxtrot skrevet av Kai Gullmar (musikk) og Hasse Ekman (tekst). Den var ledemotivet i filmen med samme navn fra 1940. Sangen ble spilt inn av Sven-Olof Sandberg med Willard Ringstrands orkester og utgitt på 78-platen Sonora 3675 i 1940. Den har også blitt framført av blant annet Karin Juel, Vikingarna og Björn Skifs.
Norsk versjon
Juul Hansen har skrevet en norsk tekst. Den norske tittelen er «Med deg i mine armer».
Syntagma
Syntagma (σύνταγμα) er et gresk ord som i klassisk gresk har betydningen «arrangement» og «konstitusjon» på moderne gresk. Ordet kan vise til:
På nye eventyr
På nye eventyr er et musikkalbum fra Rune Rudberg, utgitt i 2000.
Albumet ble produsert av Rune Rudberg og Morten Nyhus for Tylden & Co. AS. Musikerne var Egil Johnsrud (trommer), Rune Rudberg (gitarer og sang), Ray Moen (tangenter og sang), Tor Brasetvik (bass), og Nils Johansen (gitarer).
Getty Center
Getty Center er et bygningskompleks i Brentwood, en bydel vest i Los Angeles. I komplekset ligger blant annet J. Paul Getty Museum, Getty Research Institutes vitenskapelige avdelinger og Getty Conservation Institute. Senteret, som ligger på en høyde ovenfor byen, ble åpnet for publikum 16. desember 1997.
J. Paul Getty Museums basis ble lagt gjennom oljemagnaten Jean Paul Gettys private samling. I 1953 opprettet han et museum for å huse denne i bydelen Pacific Palisades. Getty Center, som ble ferdigstilt i 1997, er tegnet av den amerikanske arkitekten Richard Meier. Samlingen med objekter fra den klassiske antikken ble i 2006 flyttet tilbake til Getty-villaen i Malibu. Villaen ble bygget i 1974 og er inspirert av Villa dei Papiri i Herculaneum. Både Gettys villa og Getty Center bestyres av Getty Trust.
Proteinfabrikken / KTM UCI Mountainbike Racing Team
Proteinfabrikken / KTM UCI Mountainbike Racing Team er et norsk amatør-terrengsykkellag etablert i 2008 av australske Greg Saw, glass-rammemaker og Norgescupvinner i landeveissykling 2007. Laget oppnådde gode resultater i norske ritt i 2009-sesongen.
Laget ble etablert i 2008 som et alternativ til Team Etto Høydahl og til støtte for syklister i Norge med ambisjoner i rundbane terrengsykling.
Jim Knapp og Lukas lokomotivfører
Jim Knapp og Lukas lokomotivfører (Jim Knopf und Lukas der Lokomotivführer) er en barnebok fra 1960 av den tyske forfatteren Michael Ende (1929-1995). Boken vant Deutscher Jugendliteraturpreis for 1961.
Boken var Endes debutbok. Manuset var refusert av mer enn ti forlag før det ble utgitt. Endes opprinnelig manus var så omfattende at forlaget delte boken i to; den andre delen utkom i 1962 som Jim Knapp og De ville 13 («Jim Knopf und die Wilde 13»).
Jim Knapp og Lukas lokomotivfører
Historien begynner på en liten øy som heter Morrowland, som har akkurat nok plass til et lite palass, en togstasjon, en liten dagligvarebutikk, et lite hus, en konge, to undersåtter, et lokomotiv som kalles for Emma, og en lokomotiv-ingeniør ved navn Luke. En dag sender postbudet - som må komme med skip - en pakke med en nesten uleselig adresse til en fru Krintuuth i Zorroulend. På baksiden står det et stort 13-tall. Etter et fåfengt søk etter adressaten blant Morrowlands få innbyggere, åpner de pakken. Til deres enorme overraskelse ligger det en baby inni. Babyen blir adoptert av øy-boerne, og får navnet Jim Button.
Når Jim vokser opp, begynner kongen å bekymre seg for at øya hans er alt for liten og at det ikke vil være nok plass til at Jim kan leve der når han blir voksen. Han kunngjør for Luke at Emma må fjernes. Luke, opprørt over denne avgjørelsen, bestemmer seg for å forlate øya sammen med Emma, ​​og Jim bestemmer seg for å bli med. De gjør Emma om til et provisorisk skip, og seiler fra øya om natten. De ankommer til slutt kysten av Mandala (et fiktivt land inspirert av Kina)
Når de ankommer Ping, hovedstaden, blir de umiddelbart venn med Ping Pong, som forteller dem at keiseren sørger. Datteren hans, Li Si har blitt kidnappet og blir holdt fanget i Dragon City. Luke og Jim tilbyr deres hjelp, og undersøker omstendighetene rundt Li Sis forsvinning. Men de oppdager også flere navn som er direkte knyttet til Jims mystiske ankomst til Morrowland: Mrs. Grindtooth, Wild 13 og Sorrowland. Dermed får Jim og Luke enda en grunn til å reise til Dragon City, som ligger i Sorrowland, og konfrontere fru Grindtooth. Etter en lang og farlig reise ankommer de endelig Dragon City. Underveis får de to nye venner, Mr. Tur Tur og Nepomuk. Jim og Luke frigjør prinsesse Li Si og et stort antall barn, som alle hadde blitt kidnappet og solgt til fru Grindtooth av en gruppe pirater kalt The Wild 13.
Jim Knapp og De ville 13
Etter hendelsene i "Jim Button og Luke the Engine Driver" fortsetter livet i Morrowland som vanlig i ett års tid frem til et postbud krasjer i New-Morrowland med post-båten sin i mørket om natten. Det blir bestemt at øya trenger et fyrtårn, men øya er alt for liten til å bygge noe slikt. Jim husker Mr. Tur Tur og hans evne til å fremstå som en gigant når han blir sett på lang avstand. Jim og Luke bestemmer seg for å invitere ham til Morrowland, for å bruke hans unike evne som levende fyrtårn.
Jim og Luke seiler til en ørken hvor Mr. Tur Tur bor, men stopper for å hjelpe en havfrue ved navn Sursulapitschi og hennes far, Lormoral, konge over havene. Dette fører til et prekært møte med de magnetiske klippene, hvis magnetiske trekk kan slås av og på. Når den er på, aktiverer den et fenomen som kalles for Sea Glow - som kan lyse opp havbunnen. Men som også aktiverer magnetisk trekk, og som truer forbipasserende skip. Så de må finne en metode for å sikre at ingen skip kommer i fare når Sea Glow blir slått på. I tillegg er Sursulapitschi ulykkelig fordi hennes forlovede, en skilpadde-mann ved navn Ushaurischuum, har fått hennes far til å omforme evighetens krystall - En oppgave som bare er mulig ved hjelp av et ild-vesen, som de ligger i konflikt med.
Ved å bruke de spesielle egenskapene til klippematerialet, konverterer Jim og Luke Emma til et flyende kjøretøy som de kaller "Perpetumobile" på grunn av dets ubegrensede bevegelsesmiddel. Med den krysser de verdens krone for å få Mr. Tur Tur. Til deres overraskelse møter de også i ørkenen sin halvdrage-venn Nepomuk, som hadde måttet flykte fra Dragon City etter hendelsene i den første boka, for hans hjelp til å fange fru Grindtooth. Jim og Luke overtaler Nepomuk til å følge dem og innta stillingen ved Magnetic Cliffs. Uventet møter de fire Sursulapitschi og Ushaurishuum ved klippene, og Schildnöck og Nepomuk blir raskt venner, noe som muliggjør rekreasjon av Evighetens Krystall.
I mellomtiden har Jims lokomotiv Molly, som Jim og Luke hadde etterlatt seg ved klippene, blitt bortført av piratene kalt Wild 13. Ved hjelp av keiseren starter Jim og Luke - og prinsesse Li Si - en ekspedisjon for å møte Wild 13 og redde Molly. Men de blir tatt til fange og ført til piratenes hovedkvarter, Castle Stormeye. Det viser seg også at Jim faktisk var den siste etterkommer av Caspar, den tredje av de tre konger, hvis arvinger var dømt til å forbli hjemløse etter at fru Grindtooth hadde sunket sitt rike under havet for tusenvis av år siden. Bare synkingen av Castle Stormeye kan heve Jims rettmessige kongerike tilbake til overflaten igjen.
Andorra under Sommer-OL 2004
Andorra under Sommer-OL 2004. Seks sportsutøvere, fire menn og to kvinner fra Andorra deltok i fire sporter, friidrett, judo, skyting og svømming i Sommer-OL 2004 i Athen. Det var åttende gangen Andorra deltok i et sommer-OL, de vant ingen medaljer. Svømmeren Hocine Haciane var Andorras flaggbærer under åpningsseremonien.
Friidrett
1500 meter kvinner:
Reserver:
Kenneth Ishak
Kenneth Ishak (født 26. mai 1978) er en malaysiskættet norsk artist, musiker, komponist og produsent.
Andorra under Sommer-OL 2004
Skyting
Andorra var representert av en utøver.
Kenneth Ishak
Han var med å starte Beezewax og har arbeidet med andre artister og produsenter som Bent Sæther.
Andorra under Sommer-OL 2004
Svømming
Andorra var representert av to utøvere.
Kenneth Ishak
Ishak har også deltatt som musiker på enkelte av albumene han har produsert og har komponert musikk til filmer og reklamefilmer.
Andorra under Sommer-OL 2004
Svømming
100 m fri, kvinner:
200 m individell medley, menn:
Friidrett under Middelhavslekene 1959
Friidrett under Middelhavslekene 1959. Friidrett var en av flere sporter under de tredje Middelhavslekene som ble arrangert i Beirut i Libanon i perioden 11. til 23. oktober 1959. Det var tredje gangen som friidrett var med på programmet under Middelhavslekene. Det ble konkurrert i tjuetre øvelser, kun for menn. Frankrike ble beste nasjon med elleve gullmedaljer foran Hellas med seks.
Garda Síochána Ombudsman Commission
Garda Síochána Ombudsman Commission (GSOC) er et ombudsmannsorgan for Garda Síochána, Irlands politistyrke. Organet ble opprettet ved politiloven av 2005 og ledes av en nemnd på tre medlemmer.
GSOC behandler klager fra Irlands innbyggere over oppførselen og opptredenen til Garda Síochánas konstabler. GSOC har myndighet til å etterforske etter klage, etterforske uten klage der forhold tilsier at en konstabel kan ha opptrådt i strid med lov eller disiplinærreglement, og undersøke enhver praksis, instruks eller prosedyre med sikte på å redusere antall klager og klageverdige forhold.
Lotus (bilmerke)
Chapman døde i 1982 og Lotus ble i 1986 solgt til General Motors og i 1993 videre til ABNC Holdings S.A. fra Luxembourg, eid av den italienske forretningsmannen Romano Artioli som også eide Bugatti Automobili SpA. Etter dennes konkurs i 1996 ble aksjemajoriteten overtatt av malaysiske Proton, som også iverksatte noe produksjon i Malaysia av den nye Lotus Elise (1996–) som sammen med Lotus Esprit (1976–2004) er fabrikkens mestselgende. I 2017 ble kinesiske Geely hovedeier som i 2019 startet bygging av Lotus-fabrikk i Wuhan.
Lotus har samarbeidet mye med andre bilfirma. Med Ford fikk man i 1966 Lotus Cortina. Fra 1973 overtok Caterham Cars i Surrey rettighetene til videre produksjon av Lotus Seven, som fortsatt (2016) er i produksjon. Rammen til filmbilen De Lorean DMC-12 er fra Lotus Esprit, som ifølge Folkebladet ble kåret i 2005 av BBC til den mest minnerike filmbilen. . På 80-tallet bygget de Lotus Omega (egentlig en Opel). Med Else som basis bygde fabrikken Opel Speedster, Tesla Roadster og andre, forøvrig med aluminiumsramme levert av Norsk Hydro Raufoss sin fabrikk i Worcester (England). Fra 2000-tallet har Lotus brukt en del Toyota-motorer og girsystemer, og en Toyota iQ er basis for hybridbilen Lotus/Proton Ethos (2010).
Reidar Sendemann
Reidar Sendemann (død 1214 i Konstantinopel) var en norsk baglerhøvding. I sin ungdom gikk han i bysantinsk tjeneste og ble sendt til Norden for å verve soldater, men han vendte ikke tilbake.
Lotus (bilmerke)
Den siste bensindrevne ble Lotus Emira, introdusert i 2022. Fra 2023 leveres den helektriske SUV-en Lotus Eletre med 900 hestekrefter, produsert i Wuhan fra 2023. Hyperbilen Lotus Evija er også planlagt for 2023 med to tusen elektriske hestekrefter.
I Norge ble Lotus i 1964 tatt inn av Sportscar Import AS, som i 1969 overlot agenturet til Tom C. Corneliussen, som også bare holdt på i kort tid. I 1987 tok Autocaro tak i importen med Lars Tangen som kontaktmann. Det var stille fram til 2000 da Pit Lane i Ski drev på et års tid.
Reidar Sendemann
Sammen med biskop Nikolas Arneson dannet han baglerpartiet og ble en av dets fremste høvdinger. I 1201 måtte han overgi seg til kong Sverre etter å ha forsvart Slottsfjellet i Tønsberg, men også etter Sverres død i 1202 fortsatte han å være en av baglernes mest betrodde førere. Etter forliket på Kvitsøy (1208) dro han 1210 med to skip sammen med birkebeineren Peter Støyper på pilegrimsferd til Det hellige land. De var begge gift med døtre av Magnus Erlingsson. Peter døde på veien, mens Reidar tok ny tjeneste i Konstantinopel og døde der i 1214.
Liste over byer i Algerie
Dette er en liste over byer i Algerie.
Den følgende tabellen omfatter byene som har estimert folketall fra 10 000 innbyggere. Antallet ved folketellingene i 1987 og 1998 samt et beregnet folketall 1. januar 2005 er oppgitt. Folketallet omfatter byen uten forsteder. Tabellen er sortert etter folketall i 2005.
Welcome to Rainbow
«Welcome to Rainbow» er en singel av den svenske eurodance-artisten Basshunter. Singel, utgitt 1. april i Sverige.
Låtene
De to første låtene på singel «Welcome to Rainbow» (Original Mix) og «Welcome to Rainbow» (Hardstyle Remix) er seinere utgitt som bonuslåter på Basshunters album «Now You're Gone – The Album» fra 2008 med navnet «Welcome to Rainbow» og «Hardstyle Drops». Sangen «Evil Beat» ble inkludert i den internasjonale utgaven av albumet «LOL <(^^,)>» i 2006, under navnet «The Beat». Den siste sangen «Boten Anna» var også på albumet «LOL <(^^,)>» fra 2006. 9. mai ble «Boten Anna» utgitt som en enkelt singel av Warner Music Sweden.
Aleksandr Djatsjenko (padler)
Aleksandr Igorevitsj Djatsjenko (Александр Игоревич Дьяченко, født 22. januar 1990) er en russisk padler, som spesialiserer seg i kajakk flatvann. Han representerte landet sitt under Sommer-OL 2012 i London, der han tok gull i K-2 200 meter.
Kombinert under Vinter-OL 2010 – Stor bakke
Skihopp
En prøverunde for skihopp finner sted klokken 09.00 PST, mens selve konkurransen starter klokken 10.00 PST. Ett hopp vil få poeng på samme måte som i skihopp.
Langrenn
Starten på det 10 kilometer lange løpet vil bli en jaktstart, hvor ett poengs forskjell i skihoppdelen av konkurransen resulterer i fire sekunders forskjell i langrenn. Dette betyr at den første utøveren som krysser målstreken vinner konkurransen. Langrennsdelen av konkurransen starter klokken 13.00 PST samme dag.
Sandane kirke
Sandane kirke (Sandane kyrkje), tidligere kalt Mona arbeidskirke (Mona arbeidskyrkje), er en moderne kirke fra 1997 i Gloppen kommune i Vestland fylke.
Live Concert at the Forum
Live Concert at the Forum er det andre konsertalbumet til artisten Barbra Streisand. Musikkalbumet ble spilt inn under en konsert på The Forum i Los Angeles 15. april 1972 foran et publikum på 18 000 mennesker. Det var en veldedighetskonsert for George McGoverns presidentkampanje. Arrangementet tjente inn 300 000 amerikanske dollar, men på grunn av produksjonskostnader fikk presidentkampanjen kun 18 000 dollar.
Konsertalbumet nådde 19.-plass på USAs albumliste og solgte til platina med 1 400 000 eksemplarer.
Chile under Vinter-OL 2002
Chile under Vinter-OL 2002. Seks sportsutøvere, fire menn og to kvinner fra Chile deltok i alpint og skiskyting under Vinter-OL 2002 i Salt Lake City i USA. Chile, som deltok for trettende gang i et vinter-OL, vant ingen medaljer. Beste plassering var en 31.-plass i super-G for menn.
Horde (andre betydninger)
Horde kan vise til:
Flertallsformen horder kan vise til:
Ekibastus GRES-2 kullkraftverk
Ekibastus GRES kullkraftverk nr 2  er et kullkraftverk i Kasakhstan. Det har en installert produksjonskapasitet på 1000 MW, fordelt på fire turbiner. Dette er et av Sentral-Asias største kraftverk målt etter effekt. Brenselkilden er kull.
Phyllobius
Utseende
Middelsstore til ganske store, avlange, brunlige snutebiller med kort, bred snute. Kroppen er kledt med skjell som kan være lyst brunlige eller metallisk grønne. Antennene sitter festet i groper som er åpne oppover (i motsetning til de overflatisk svært like Polydrusini).
Utbredelse
Gruppen har en holarktisk utbredelse.
Moder Teresa-hospitalet
Moder Teresa-hospitalet (albansk: Qendra Spitalore Universitare Nene Tereza, eller QSUT) er et sentralt universitetshospital i Tirana i Albania. Det er oppkalt etter Moder Teresa.
Tutor
På mange universitetsstudier brukes tutor for eksempel det som andre steder heter en studenterinstruktør – en eldre studerende som er med på å ta imot de nyimmatrikulerte, arrangere forskjellige aktiviteter for dem og i det hele tatt hjelpe dem gjennom det første semester på studiet.
En tutor kan også være en person som rådgiver om menneskelige, sosiale eller spirituelle forhold eller fungerer som forbilde for andre. I de tilfeller er betydningen overtatt fra engelsk.
I England er det meget utbredt at barn og unge får hjelp til leksene av en tutor, som ofte er en eldre studerende.
Forbrenning
Forbrenning er en form for eksoterm kjemisk reaksjon mellom et drivstoff og et oksidasjonsmiddel, som blir satt i gang med varme eller lys i form av en stråle eller flamme. Oksygen er vanlig oksidasjonsmiddel og reaksjonene gir mye energi i form av varme og lys. Drivstoffet kan være i flytende, fast eller gass. Det samme gjelder for oksidasjonsmiddelet. Den varmemengden man får ved forbrenning måles gjerne i joule (J) eller megajoule (MJ), tidligere ble varmemengden målt i kalorier (cal) eller kilokalorier (kcal).
Redoks-reaksjon
Forbrenninger er reduksjon-oksidasjons reaksjoner, dette ser man ved å se på reaksjonen:
C + O2 → CO2 + varme 0 0 +4 -2
Når elektroner overføres til et annet atom som er mer elektronegativt frigjøres det energi. I tilfellet over overføres elektronene fra karbon til oksygenatomet. Lavoisier oppdaget forbrenning var en reaksjon mellom trevirke og oksygen i luften. Oksidasjon betyr en reaksjon mellom en reaktant og oksygen, men senere oppdaget man at dette var bare en av mange typer oksidasjon.
Organiske forbindelser
Ved forbrenning av organisk materiale som olje, gass, kull m.m. går kjemisk energi i form av bindingsenergi i stoffene over til andre energiformer som varme og lys.
Fullstendig forbrenning
En fullstendig forbrenning skjer når det er tilstrekkelig med oksygen, og danner karbondioksid (CO2) og vann (H2O).
Fullstendig forbrenning av metan (CH4):
CH4 + 2O2 → CO2 + 2H2O + varme
Ufullstendig forbrenning
En ufullstendig forbrenning skjer når det er begrenset tilgang på oksygen. Når en slik reaksjon skjer dannes det karbonmonoksid (CO). Det dannes også PAH, polyaromatiske hydrokarboner.
Ufullstendig forbrenning av metan:
CH4 + 3/2O2 → CO + 2H2O + varme
Karbonmonoksid er en giftig gass fordi det binder seg til og blokkerer det siste enzymet i respirasjonskjeden, cytokrom oksidase.
Forbrenning av karbonmonoksid
Når man forbrenner CO igjen. Denne reaksjonen er relativt eksoterm.
I industrien utnytter man denne reaksjonen fordi det kan produseres billig fra kull, og transporteres lett gjennom rørledninger.
Svært begrenset tilgang på oksygen
Ved svært begrenset oksygentilgang reagerer hydrogenet og danner vann, og en sotete flamme som inneholder elementært karbon dannes.
CH4 + O2 → C + 2H2O + varme
På denne måten blir trekull laget ved å brenne tre i begrenset tilgang på oksygen. Når pipebranner oppstår kan en av årsakene være at trekullet blir antent.
Forbrenning av metaller
Korrosjon av jern og aluminium i luft er relativt langsomme reaksjoner. Noen ganger kan imidlertid reaksjoner mellom metaller og oksygen være hurtigere. Slike reaksjoner med oksygen kalles forbrenning.
Når man forbrenner magnesium, en reaksjon som skaper mye varme og et intenst lys.
Universitetet i Tirana
Universitetet i Tirana (albansk: Universiteti i Tiranës) er det eldste og største universitet i Albania. Det ble grunnlagt i 1957 som Tiranas statsuniversitet ved en fusjon av fem akademiske institusjoner.
Forbrenning
Forbrenning av metaller
2Mg(s) + O2(g) → 2MgO(s) + varme Dette benytter man seg av i fakler og blitspærer. Blitspærene inneholder en tynn magnesiumstråd i en atmosfære av rent oksygen. Tråden blir antent av at en liten elektrisk strøm sendes gjennom tråden slik at den varmes opp og setter i gang forbrenningsreaksjonen.
Kunsthall Grenland
Kunsthall Grenland er en norsk stiftelse som ble opprettet 19. februar 1987. Stiftelsen ligger i Porsgrunn kommune. Den het tidligere: Stiftelsen Øvre Frednes og Stiftelsen Arena Kunstformidling. Andreas Bjerkenes Rishovd er administrerende direktør. Stiftelsen omsatte for 921 000 i 2011
Karl Johans Minne skole
Karl Johans Minne skole er en barneskole som ligger på toppen av Tinnheia i Malmveien, ca. fire km vest for Kristiansand sentrum. Skoleåret 2018-2019 har skolen 201 elever og 28 ansatte. Ved starten i 1969 hadde skolen 600 elever.
Forbrenning
Forbrenning av metaller
Jern korroderer tregt, men hvis man tilfører varme og øker oksygentilgangen reagerer jern hurtig. Når man skjærer stål med en sveiseflamme tilfører man varme med en oksygen-acetylen-flamme. Når metallet er varmt nok, fjernes tilførselen av acetylen og bader stålet i rent oksygen. Store mengder varme utvikles i prosessen, noe som fører til at stålet smelter og sender ut stråler med gnister.
OpenSSL
OpenSSL er et programvarebibliotek som benyttes i applikasjoner som behøver å sikre nettverk mot uønsket kommunikasjonskontroll eller behøver å vite identiteten til den man kommuniserer med. Det har vid utbredelse blant web-tjenere på internett, og på de fleste nettsider.
OpenSSL inneholder en åpen kildekode-implementasjon av protokollene SSL og TLS. Kjernebiblioteket, som er skrevet i programmeringsspråket C, implementerer grunnleggende kryptografiske algoritmer og diverse funksjoner for verktøy.
Versjoner er tilgjengelige for de fleste Unix-lignende operativsystemer, OpenVMS og Microsoft Windows. IBM arbeider også med en portering til System i (OS/400).
Karl Johans Minne skole
Skolen har tilbud i skole og skolefritidsordning hver dag. 25% av elevene er minoritetsspråklige og har bakgrunn fra 18 ulike nasjoner. Fem morsmålslærere er tilknyttet skolen.
Kristiansand hadde tidligere en skole med samme navn. Den lå i krysset mellom Henrik Wergelands gate og Vestre Strandgate, matrikulert til Vestre Strandgate 36.
Forbrenning
Forbrenning av ikke-metaller
To ikke-metaller som lett reagerer med oksygen er svovel og fosfor. Når svovel brenner får den en blå flamme og danner svoveldioksidgass. Denne gassen har en irriterende og vond lukt.
Ikke-metaller har lett for å danne syrer når de reagerer med oksygen og videre i vann.
Forbrenning av svovel
En viktig kilde til svoveldioksid i forurenset luft er tilstedeværelsen av organiske komponenter i kull og brensel produsert fra svovelholding råolje. Når slike forbindelser forbrenner oksideres svovel til SO2. Et eksempel på dette er forbrenning av propylmerkaptan (C3H7SH).
C3H7SH + 6O2 → 4H2O + SO2 + varme
Andre svovelholdige forbindelser reagerer på en tilsvarende måte og de samme produktene dannes.
2SO2 + O2 +2H2O → 2H2SO4
SO2 reagerer med vann i atmosfæren og danner svovelsyre.
Myers-Briggs Type Indicator
Myers-Briggs typeindikator, på engelsk Myers-Briggs Type Indicator (MBTI), er en typeindikator som bygger på positiv psykologi. MBTI ble utviklet av amerikanerne Katharine Cook Briggs og hennes datter Isabel Briggs Myers med inspirasjon fra Carl Jung.
MBTI tester har blitt kritisert som pseudovitenskapelig, men er blant verdens mest brukte personlighetsverktøy. I Norge er det Assessio som innehar rettighetene for MBTI og representerer Myers-Briggs Company i Norge.
Testen
Basert på individuelle svar identifiserer instrumentet hvilken av de 16 ulike personlighetstypene som beskriver personen. Personlighetstypen representeres i fire separate kategorier, hvor hver kategori består av to motpoler. De fire kategoriene beskriver områder som i kombinasjon danner grunnlaget i en persons personlighet slik:
Kunsthall Grenland
Stiftelsens formål «er å sikre bevilgninger til videre utstilling og kunstformidlingsvirksomhet i Porsgrunn gjennom Porsgrunn Kunstforening». Stiftelsen ble registrert i Enhetsregisteret 4. mars 1996.
Forbrenning
Forbrenning av fosfor
Når fosfor brenner ser man en veldig hvit flamme og en hvit sky med P2O5.
Myers-Briggs Type Indicator
Testen
De 16 personlighetstypene er:
Kunsthall Grenland
Stiftelsen fikk første driftshalvår kr. 800,000 fra Norsk kulturråd og 200,000 fra Telemark fylkeskommune. Kunsthallen åpner ny utstilling den 15. juni 2013.
Myers-Briggs Type Indicator
Granskning
MBTI har gjennomgått over 6000 uavhengige forskningsrapporter og er gransket av STP i Sverige, DNV i Norge, British Psychological Society i Storbritannia og Buros Center for Testing i USA.
Forbrenning
Forbrenning av fosfor
P4 + 5O2 → 2P2O5 P2O5 + 3H2O → 2H3PO4
Når P205 reager med vann dannes fosforsyre.
NOx
Ikke alle ikke-metaller reager direkte med oksygen. Nitrogen er et godt eksempel på dette. Noe av dette forklarer hvorfor atmosfæren vår er stabil, som består av en blanding av oksygen og nitrogen. Forsøk på å antenne O2 og N2 lykkes vanligvis ikke. Reaksjonen er endoterm. Hvis luft varmes opp til høye temperaturer, som for eksempel i en bilmotor, dannes små mengder av oksidet NO. Når dette skjer slippes det ut i atmosfæren og skaper en kjedereaksjon som i store byer forårsaker smog. Dette er en sterkt forurenset tåke.
NOx som er en felles betegnelse på NO og NO2.
Knallgassreaksjon
Eksempel på dette er når vann blir dannet i en knallgassreaksjon med oksygen og hydrogen. Denne typen reaksjon er vanlig som rakettdrivstoff.
2H2(g) + O2(g) → 2H2O(g) + varme
Vann kan ikke antennes fordi det allerede er en «aske». Det skal store mengder med energi for å reversere denne reaksjonen.
Yichun
Yichun kan være:
Forbrenning
Temperatur
Høye temperaturer oppnås ved forbrenninger. Høyeste temperatur måles i et punkt i flammen og kalles maksimal flammetemperatur.
Forbrenning i samfunnet
Av all energiforbruk på jorden består ca. 90% av forbrenningsreaksjoner. Gass og olje står for omtrent 55%. Forbrenning er viktig for vårt moderne samfunn og har en svært viktig rolle i mange forskjellige sammenhenger. Eksempel på dette er oppvarming, kraftproduksjon, transport og prosessindustri.
Forbrenningsteknologier
De vanligste teknologiene for forbrenning er; ristforbrenning, fluidisert sjikt-forbrenning, gassifisering og pyrolyse.
Sur nedbør
Hovedårsaken til sur nedbør er syrefremkallende stoffer som SO2 og NOx. Høyeste andelen av disse stoffene kommer fra forbrenning av fossilt brennstoff. Største andelen av NOx kommer fra veitransport, skipsfart og luftfart. Naturlige kilder er fra vulkaner, lynnedslag og biologisk forråtnelse. Sur nedbør er hovedsakelig menneskeskapt.
Universitetet i Tirana
Universitetets hovedbygning ble opprinnelig oppført som Casa di Fascio av italienerne i 1940-årene er beliggende på Moder Teresa-plassen sør for Tiranas sentrum. Universitetet har ca. 14.000 studenter og 600 vitenskapelig ansatte.
Can’t Help Lovin’ Dat Man
«Can't Help Lovin' Dat Man» er én av de mest berømte sangene fra den klassiske musikalen, Show Boat (1927), tilpasset fra Edna Ferbers roman. Melodien ble skrevet av Jerome Kern og teksten ble skrevet av Oscar Hammerstein II.
Sangen, skrevet i bluestempo, blir sunget i musikalen av forskjellige rollefigurer, men er mest nært forbundet hoveddrollefiguren Julie, den torasete leading lady på showbåten «Cotton Blossom». Det er Julie som først høres synge sangen til Magnolia, datteren til Capt'n Aandy og hans hustru Parthenia (Parthy), showbåtens eiere. I musikalens intrige, blir nummeret antatt å være en sang som har vært kjent for afrikansk-amerikanere i årevis, og dette bidrar med ett av de mest dramatiske øyeblikkene i musikalen. Da Queenie, den sorte kokka, kommenterer at det er merkelig at den lyshudete Julie kjenner sangen, fordi kun sorte mennesker synger den, blir Julie synlig ubekvem. Senere får vi vite at dette er fordi Julie passerer for hvit – hun og hennes hvite ektemann er skyldig i raseblanding ifølge delstatens lov.
Umiddelbart etter at Julie synger gjennom sangen én gang slutter Queenie seg til henne med sin egen tekst og hennes ektemann, Joe, den storte stueren på båten, stemmer inn. Dette blir etterfulgt av Julie, Queenie, Magnolia, Joe og det sorte koret som alle fremfører en sang og dans til nummeret.
Gjentatt i «Show Boat»
Sangens siste refreng blir kort gjentatt på slutten av Akt I av ensemblet, mens Magnolia og elvebåtgambleren Gaylord Ravenal går inn i en kirke for å gifte seg.
Sangen gjør én av sine siste opptredener i musikalens Akt II, da Magnolia bruker den som et auditionstykke i et forsøk på å få seg jobb som sanger på nattklubben Tropicana etter at Ravenal har sviktet henne. Julie er stjerne der etter å ha blitt tvunget til å forlate showbåten av en lokal sheriff. Bak scenen hører hun Magnolia synge sangen og slutter i sin jobb i hemmelighet, slik at sjefen i sårt behov for en sanger til nyttårsaften ikke vil ha noe annet valg enn å engasjere Magnolia.
Fremførelsenes historie
«Can't Help Lovin' Dat Man» var sterkt forbundet med 1920-tallets torch singer, Helen Morgan, som spilte Julie i den opprinnelige sceneproduksjonen av Show Boat i 1927 samt i nypremieren i 1932 og i filmversjonen fra 1936. Da Morgan levde «eide» hun sangen like mye som Judy Garland eide «Over the Rainbow» fraTrollmannen fra Oz (The Wizard of Oz). Morgan døde altfor tidlig i 1941. Hennes innspillinger blir sjelden spilt eller gjenutgitt i dag. Hennes filmer blir sjelden sett. Filmversjonen fra 1936 ble tatt fullstendig ut av sirkulasjon i 1942 for å gjøre vei for MGMs nyinnspilling fra 1951 med Ava Gardner i rollen som Julie (med sangen dubbet av Annette Warren).
Derfor vil det moderne publikumet, som ikke er kjent med filmen fra 1936, sannsynligvis aldri ha hørt Morgans fremførelse av sangen.
En annen sanger som hadde en stor hit med den var Lena Horne, som sang den i Jerome Kern-biopicen Till the Clouds Roll By. Hun kunne lett ha spilt Julie i MGMs Show Boat, hvis ikke studioet hadde vært nervøs for å tildele henne rollen.
Kontroverser
På sin egen måte er sangen nesten like kontroversiell som «Ol' Man River» (også fra Show Boat) på grunn av noen av uttrykkene, selv om dens tekst har skapt mindre opprør fordi den «støtende» delen ikke blir sunget av Julie, men av Queenie, og blir derfor vanligvis ikke hørt utenfor musikalen. I sin del av sangen synger Queenie om Joe:
Denne teksten var med i hver eneste oppsetning av Show Boat frem til 1966 (med unntak av filmversjonen fra 1951, hvor denne delen av sangen helt enkelt ble utelatt). I Lincoln Centers oppsetning av musikalen i 1966, produsert på høyden av borgerrettighetseraen, ble denne delen av teksten fullstendig omskrevet av en ukreditert forfatter for å unngå enhver kontrovers, og den har fortsatt å være slik siden da, med unntak av det nå berømte settet med Showboat på tre CD-albumer, utgitt av EMI i 1988. Den reviderte teksten lyder slik:
Forbrenning
Forbrenning i cellene
Når mennesket puster inn oksygen reagerer dette med glukose i cellene. Denne forbrenningen skjer ved kroppstemperatur og bruker enzymer som katalysator. Celleånding skjer i mange trinn. Sluttreaksjonen er: